“Ka hu hon mulwat amu si tirim kwa.
Fahun mulut si DeeƁwe,
fahun mulut si yin hwak.
Ta wur i Deen ɗwam si ta hyang.
Naɗin andi kwa,
naɗin i laku.
I wa ta te'i ɓa i ɗaku ti kyel ta.
Na i wa i ɗak ti kyel ta,
i wa yes ti haisun i kolu ta kyeli,
ɓurti kyel ima yin i mata,
hun hwak ɓa hu te ta kyeli.
Hu shang fisel ti wa kyel ima i ma wa ta.”
Unai Toma lakus ni,
“A Deembai,
ni shang kyel ima ha wa ta kwa.
Atini ni wa shang ti fiseli ya?”
Yeso matussi ni,
“Ayin a fiseli,
ayin a mwawei,
ayin a mupwet.
Ɗeng ma wa kyel i Dee kaciwa' sa na kyel amen kwa.
Naɗin hu shangun ndere,
naɗin hu shang Deen hwak.
Nasi mwashi hu shangus,
hu ɗingus hwak.”
Unai Filip ni,
“A Deembai,
kofa nin ti Deehi,
myatat asinin tima tal.”
Yeso humus ti kyel ni,
“A Filip,
hal mwashi ha shangun kwa ha,
ta male' mute ima i masi na saa yuti mai haa?
Shak maɗufal ima ɗingun,
ɗing Dee dai.
Atini ha ni,
‘Kofa nin ti Deehi ya?’
Ha fa mwawei nyai yin ima ta wii i Dee,
Dee hwak mana wii yunti kwani?
Findelal ima i laksa mii,
amen kwa.
A findelal i Dee ima mana wii yunti ma masti ro ames.
Faha mwawei si yin hai i mata wii i Dee,
Dee hwak mana wii yunti.
Na andi kwa,
Faha mwawei nasi ɗamam ima i masus.
I ma laksu mwawei,
shak maɗufal ima fa mwawei na hai yunti ma wa masti ɗamam ima i wo yin masus.
Ma wa masti mbayai i ɗamam ima si ɓin mii,
ɓurti i wa kyel i Dee.
I wa masti ɗamam ima hu fwal ti asum amen,
ɓurti Al u yes ti ngye wa kyel i Dee.
Hu wa lul ti shak ɗamam ti asum amen,
yin i wa masi.